b'\n_START_ARTICLE_\nNuubia ulukeesel\n_START_PARAGRAPH_\nNuubia eesel (Equus africanus africanus) on Equus africanuse\xc2\xa0alamliik ning \xc3\xbcks 6000 aastat tagasi kodustatud\xc2\xa0eesli esivanem. Nuubia eeslit peetakse v\xc3\xa4ljasurnud liigiks, kuigi kaks populatsiooni on arvatavasti s\xc3\xa4ilinud: \xc2\xa0Kariibi mere\xc2\xa0Bonaire\xc2\xa0saarel ja Elba m\xc3\xa4el Egiptuses.\n_START_SECTION_\nKirjeldus\n_START_PARAGRAPH_\nNuubia eeslil olid pikemad k\xc3\xb5rvad kui somaalia eeslil, ulatudes 182-245mm pikkuseni. Nuubia eeslitel puuduvad somaalia eeslitele iseloomulikud sebratriibulise mustriga jalad.\n_START_SECTION_\nElupaik ja levik\n_START_PARAGRAPH_\nNuubia eeslid elasid Sudaanis\xc2\xa0Nuubia k\xc3\xb5rbes\xc2\xa0ja p\xc3\xb5hja-Eritreas.\n_START_SECTION_\nV\xc3\xa4ljasuremine ja v\xc3\xb5imalik elluj\xc3\xa4\xc3\xa4mine\n_START_PARAGRAPH_\nNuubia eeslit ei ole n\xc3\xa4htud alates 1950ndates-70ndatest ja eeldatakse, et liik on v\xc3\xa4lja surnud\xc2\xa0Viimased looduseses m\xc3\xa4rkamises olid Eritreas Barka orus ja Eritrea-Sudaani piiril 1970. aastatel \xc3\xb5hulendude ajal.\xc2\xa0Nuubia eesli\xc2\xa0v\xc3\xa4ljasuremine v\xc3\xb5ib suuresti olla tingitud k\xc3\xbcttimisest, konkurentsist\xc2\xa0kariloomadega piiratud k\xc3\xb5rberessursside p\xc3\xa4rast ning ristumisest kodustatud eesliga._NEWLINE_2014/2015\xc2\xa0viidi l\xc3\xa4bi mitokondriaalse DNA anal\xc3\xbc\xc3\xbcs Kariibi mere\xc2\xa0Bonaire\xc2\xa0saare\xc2\xa0metsikute eeslite seas.\xc2\xa0Uuring h\xc3\xb5lmas DNA-proove Bonaire loomadelt, muuseumimaterjali nuubia eeslitelt, proove neljalt somaalia eesli liinilt ja \xc3\xbchelt kodustatud eesli liinilt.\xc2\xa0Tulemustest selgus, et Bonaire loomad olid v\xc3\xa4ga l\xc3\xa4hedased teadaolevalt puhtale nuubia eeslile ja v\xc3\xa4ga erinevad teistest eeslitest. Kuigi 2010. aastal avaldatud uuringus leiti, et kaasaegsed eeslid p\xc3\xa4rinevad kahest metsiku eesli liinist (\xc3\xbcks on nuubia eesel, aga teine liin on teadmata). See asjaolu t\xc3\xa4hendab, et kuna 2014/2015. aasta uuringus kasutati ainult \xc3\xbchte kodustatud eesli liini, siis ei olnud tulemused t\xc3\xa4psed. Veenvate tulemuste jaoks tuleb viia l\xc3\xa4bi testimisi rohkemate eeslitega.\xc2\xa0Lisaks oli 2014/2015. aasta anal\xc3\xbc\xc3\xbcs ka appikarje Bonaire valitsuse h\xc3\xbcljatud loomade sh eeslite tapmise plaani vastu, mist\xc3\xb5ttu on olemas teatud v\xc3\xb5imalus, et tulemused on veidi kallutatud._NEWLINE_Elba m\xc3\xa4e rahvusparki,\xc2\xa0Egiptuse ja Sudaani piiril peetakse nuubia eeslite koduks. Siiski on seal elavate loomade t\xc3\xb5upuhtus k\xc3\xbcsitav ja vajab veel uurimist.'